Samcheok

Samcheok (삼척시) inggih punika satunggaling kutha ingkang wonten ing provinsi Gangwon, Koréa Kidul. Kutha punika mapan wonten ing dhataran ingkang wonten ing sisih wétan pagunungan Taebaek lan pasisir Laut Wétan. Kutha punika gadhah pelabuhan alami sarta objek wisata pasisir mawi pasir putih. Kutha Samcheok punika dados tlatah tujuan wisata ingkang kondhang nalika mangsa panas, mliginipun amargi sesawangan pasisir lan sagaranipun ingkang éndah.Opening Dates of Korea’s Major Beaches , visitkorea. Penduduk Samcheok sapérangan ageng nyambut damel dados warigaluh, saéngga manéka asil sagara kalebet pakolèhan utami masarakat ing kutha mau. Jinis pakolehan ingkang kathah piyambak punika nus lan manéka jinis ulam.Foods of Samcheok, eng.samcheok.go.kr. Kalih pelabuhan utami wonten ing Samcheok, inggih punika Jangho lan Imwon gadhah kathah kapal kanggé nyekel nus.

 Pasisir Chu-am 
Chu-am inggih punika pasisir ingkang ateges "wewatuan lilin" wonten wewatuan ingkang jumeneng kados lilin. Pasisir punika asring dipundugini déning para wisatawan kanggé ningali sesawangan srengéngé nalika medal saking Laut Wétan. Pasisir punika dipungabungaken marang kutha Donghae nalika 1980 lan boten malih dados wewengkon Samcheok.

 Jukseoru lan Osip-cheon 
Jukseoru punika satunggaling pendopo mawi tingkat kalih kanthi umur 800 taun ingkang jumeneng ing sisih aliran kali Osip-cheon. Pendopo ingkang jumeneng saking masa Dinasti Goryeo punika kalebet Harta Nasional Koréa Kidul No.213. Jukseoru ateges "Pendopo ing sisih kulon Wana Pring". Dipunubengi déning wit-witan lan pring saking Jukseoru saged mirsani aliran Osipcheon. Osipcheon (makna barès: "kali seket") punika aliran kali ingkang dawanipun 50 km ingkang ngliwati Samcheok lan muaranipun marang Laut Wétan. Jukseoru punika salah satunggal saking Gwandong Palgyeong.Jukseoru Pavilion, visitkorea.

 Hwanseon-gul 
Hwanseon-gul utawi Gua Hwanseon punika gua watu kapur paling ageng ing Koréa.Hwanseongul (Natural Monument issue178), eng.samcheok.go.kr. Saking sadaya nembé 55 gua ingkang saged dipundamel péta. Wiwit saking dipunbikak ing taun 1997, Gua Hwanseon dados tujuan wisata énggal. Nalika taun 2002, kutha Samcheok ngawontenaken Samcheok World Cave Expo kanggé nepangaken Gua Hwanseon marang wisatawan internasional.

 Kutha kembar 
Kuthakembar Samcheok inggih punika kutha-kutha ing jero lan jaban rangkah kados makaten:Samcheok City - International Interchange City, eng.samcheok.go.kr.Sisterhood Cities, samcheok.go.kr.:
  Seongbuk-gu, Seoul saking 14 Oktober, 1999
  Yeonsu-gu, Incheon saking 13 Oktober, 2000
  Guri, Gyeonggi-do saking 20 Maret, 2001
  Icheon, Gyeonggi saking 17 Agustus, 2004
  Seongnam, Gyeonggi saking 22 Juni, 2007
  Kabupatèn Ulleung, Gyeongsang Utara saking 25 Juni, 2009
  Akabira, Hokkaidō saking 18 Juli, 1997
  Kurobe, Toyama saking 18 Juli, 1997
  Kanda, Fukuoka saking Juli, 1997
  Wangqing County, Jilin saking 4 September, 1997
  Dongying, Shandong saking 24 Maret, 1999
  Jixi, Heilongjiang saking 21 Mèi, 2008
  Leesburg, Virginia saking 22 April, 2003
  Kungur, Perm Krai saking 30 Mèi, 2003
  Mareeba Shire, Queensland saking 9 November, 2004

 Cathetan suku 

 Pranala njawi 
 Tur kota Samcheok
 Pelabuhan Samcheok

Kategori:Kutha ing Koréa Kidul
Kategori:Wisata Koréa Kidul
Kategori:Gangwon